recursal/SuperWikiNEXT-32B huggingface dataset:
***नाम सर्वर*** डोमेन नाम प्रणाली (DNS) के सर्वर घटक को संदर्भित करता है, जो इंटरनेट(इण्टरनेट) के दो प्रमुख नामस्थानों में से एक है। DNS सर्वर का सबसे महत्वपूर्ण कार्य मानव-यादगार डोमेन नाम (उदाहरण.com) का अनुवाद (रिज़ॉल्यूशन) है और होस्टनाम इसी संख्यात्मक इंटरनेट प्रोटोकॉल (आईपी) पते (93.184.216.34), इंटरनेट का दूसरा प्रमुख नाम स्थान है। जिसका उपयोग इंटरनेट पर कंप्यूटर(कम्प्यूटर) प्रणाली और संसाधनों की पहचान और पता लगाने के लिए किया जाता है।

हालाँकि यह आमतौर पर DNS के संदर्भ (सन्दर्भ) में उपयोग किया जाता है, शब्द *नाम सर्वर* का उपयोग किसी भी कंप्यूटर अनुप्रयोग के लिए भी किया जा सकता है जो एक निर्देशिका सेवा के विरुद्ध प्रश्नों के उत्तर प्रदान करने के लिए एक नेटवर्क सेवा को लागू करता है जो एक प्रणाली के लिए अक्सर मानवीय, पाठ-आधारित पहचानकर्ता का अनुवाद करता है। -इंटरनल, अक्सर न्यूमेरिक पहचान या एड्रेसिंग कंपोनेंट। यह सेवा प्रोटोकॉल अनुरोध के जवाब में सर्वर द्वारा की जाती है।

यह भी देखें
-----------

* BIND
* DNS सर्वर सॉफ्टवेयर की तुलना
* ट्रोजन। विन 32। DNSChanger
* डोमेन नाम सिस्टम सुरक्षा एक्सटेंशन
* लाइटवेट डायरेक्टरी एक्सेस प्रोटोकॉल
* नेटवर्क सूचना सेवा
* नाम सेवा स्विच (एनएसएस)
* समाधानकर्ता, resolv.conf, resolvconf के लिए यूनिक्स / लिनक्स
* रूट सर्वर नेटवर्क खोलें
* असली नाम
* प्रबंधित DNS प्रदाताओं की सूची
* सार्वजनिक पुनरावर्ती नाम सर्वर

संदर्भ (सन्दर्भ)
----------------

बाहरी कड़ियाँ
-------------

* नि: शुल्क और सार्वजनिक DNS सर्वर Archived 2016-10-15 at the Wayback Machine, टिम फिशर द्वारा *about.com* पर लेख, 2015-02-08 21-59 यूटीसी को लिया गया
* DNS और BIND संसाधन Archived 2006-09-02 at the Wayback Machine
नेतरहाट विद्यालय का मुख्य भवन
**नेतरहाट विद्यालय** भारत के झारखण्ड राज्य में राँची के निकट नेतरहाट नामक स्थान पर स्थित एक सुप्रसिद्ध आवासीय विद्यालय है। अपनी स्थापना से ही, पहले बिहार राज्य में और अब झारखण्ड राज्य के शिक्षा बोर्डों की परीक्षा में प्रथम दस स्थान पाने वाले अधिकांश विद्यार्थी इसी विद्यालय के रहते रहे हैं। सन् २००० में बिहार से झारखण्ड राज्य के निर्माण के बाद अब यह झारखण्ड शिक्षा परिषद के अन्तर्गत आता है। राज्य शिक्षा बोर्ड की परीक्षा के अलावा इस विद्यालय के विद्यार्थी क्षेत्रीय गणित ओलम्पियाड, राष्ट्रीय प्रतिभा खोज परीक्षा (NTSE) आदि में भी सदा अग्रणी रहते हैं। 

इस विद्यालय की स्‍थापना नवम्‍बर 1954 में हुई थी। राज्‍य सरकार द्वारा स्‍थापित और गुरुकुल की तर्ज पर बने इस स्‍कूल में अभी भी प्रतियोगिता परीक्षा के आधार पर प्रवेश मिलता है। यहाँ 10 -12 आयुवर्ग के बच्चों को प्रवेश दिया जाता है और लड़कों को उच्चतर माध्यमिक परीक्षा के लिए तैयार किया जाता है। इस विद्यालय में शिक्षा का माध्यम हिन्‍दी है। विषय के रूप में अंग्रेजी और संस्कृत भी पढ़ाए जाते हैं।

विद्यालय गान
------------

*वन्दे! वन्दे हे सुन्दर मम सखा नेतरहाट सदा,*
*वन्दे हे सुन्दर मम सखा नेतरहाट।*
*धन्य महाप्रांगण यह विंध्य प्रकृति क्रीड़ा का;*
*वन मे वनपशुओं का विचरण स्वच्छन्द यहाँ;*
*विहगों से कंठ मिला गाते नवगान सदा,*
*वन्दे! वन्दे हे सुन्दर मम सखा नेतरहाट सदा।*
*उषा के साथ जगें,प्रतिदिन मंगलमय हो;*
*कार्य पूर्ण प्रतिपल हो,ज्ञान वृद्धि जनहित हो;*
*अंतरतर का मधुमय गाये संगीत सदा,*
*वन्दे! वन्दे हे सुन्दर मम सखा नेतरहाट सदा।*

इन्हें भी देखें
---------------

* इंदिरा गांधी बालिका विद्यालय, हजारीबाग

बाहरी कड़ियाँ
-------------

* **नेतरहाट विद्यालय** का जालस्थल
* नेतरहाट विद्यालय का परिचय
* नेतरहाट स्कूल- कुछ यादें-1
* झारखण्ड बोर्ड मैट्रिक मॉडल पेपर डाउनलोड
* झारखण्ड बोर्ड इंटर मॉडल पपेर डाउनलोड[*मृत कड़ियाँ*]
राग बिलावल और यमन के सुरों की तुलना
*प्रथम पहर निशि गाइये ग नि को कर संवाद।*

जाति संपूर्ण तीवर मध्यम यमन आश्रय राग ॥

**राग का परिचय -**

1) इस राग को राग कल्याण के नाम से भी जाना जाता है। इस राग की उत्पत्ति कल्याण थाट से होती है अत: इसे आश्रय राग भी कहा जाता है (जब किसी राग की उत्पत्ति उसी नाम के थाट से हो)। मुगल शासन काल के दौरान, मुसलमानों ने इस राग को राग यमन अथवा राग इमन कहना शुरु किया।

2) इस राग की विशेषता है कि इसमें तीव्र मध्यम का प्रयोग किया जाता है। बाक़ी सभी स्वर शुद्ध लगते हैं।

3) इस राग को रात्रि के प्रथम प्रहर या संध्या समय गाया-बजाया जाता है। इसके आरोह और अवरोह में सभी स्वर प्रयुक्त होते हैं, अत: इसकी जाति हुई संपूर्ण-संपूर्ण (परिभाषा देखें)।

4) वादी स्वर है- ग संवादी - नि

आरोह- ऩि रे ग, म॑ प, ध नि सां।

अवरोह- सां नि ध प, म॑ ग रे सा।

पकड़- ऩि रे ग रे, प रे, ऩि रे सा।

**विशेषतायें-**

१) यमन और कल्याण भले ही एक राग हों मगर यमन और कल्याण दोनों के नाम को मिला देने से एक और राग की उत्पत्ति होती है जिसे राग यमन-कल्याण कहते हैं जिसमें दोनों मध्यम का प्रयोग होता है।

२) यमन को मंद्र सप्तक के नि से गाने-बजाने का चलन है। ऩि रे ग, म॑ ध नि सां

३) इस राग में ऩि रे और प रे का प्रयोग बार बार किया जाता है।

४) इस राग को गंभीर प्रकृति का राग माना गया है।

५) इस राग को तीनों सप्तकों में गाया-बजाया जाता है। कई राग सिर्फ़ मन्द्र, मध्य या तार सप्तक में ज़्यादा गाये बजाये जाते हैं, जैसे राग सोहनी तार सप्तक में ज़्यादा खुलता है।

  

इस राग में कई मशहूर फ़िल्मी गाने भी गाये गये हैं।

* सरस्वती चंद्र से- चंदन सा बदन, चंचल चितवन
* राम लखन से- बड़ा दुख दीन्हा मेरे लखन ने
* चितचोर से- जब दीप जले आना
* भीगी रात से- दिल जो न कह सका वो ही राज़े दिल ....आदि।

बाहरी कड़ियाँ
-------------

* राग यमन के इत्यादी समाचार
**रमाशंकर कौशिक** (जन्म २ अप्रैल १९३१-मृत्यु २९ नवम्बर २००८) एक समाजवादी नेता, चिन्तक और विचारक का जन्म ग्राम गजरौला, उत्तर प्रदेश मैं पिता शिवप्रसाद और माता खिलोनियाँ देवी के घर मैं हुआ था| लखनऊ युनिवेर्सिटी से छात्र जीवन में आचार्य नरेन्द्र देव से प्रभावित होकर राजनीति में आये फिर डा राम मनोहर लोहिया व रामसेवक यादव के साथ कदम से कदम मिलाकर समाजवाद को धार देने में लग गए| पूर्व लोकसभा अध्यक्ष रवि राय और पूर्व प्रधानमंत्री चंद्रशेखर के साथ मिलकर १९५२ में बनारस में समाजवादी युवक संघ का का प्रथम सम्मलेन कराया और समाजवादी आन्दोलन में जुट गए | १९७७(जनता पार्टी) मैं उत्तर प्रदेश विधान सभा के सदस्य के रूप में चुने गए उसके बाद १९७८ से लेकर १९८० तक उत्तर प्रदेश सरकार में श्रम, आबकारी एवं स्वास्थ विभाग के मंत्री के रूप में कार्य किया| १९८५ में दुबारा उत्तर प्रदेश विधान सभा के सदस्य के रूप में (कांग्रेस -जे) से चुने गए |१९८५-८६ में लोक-लेखा समिति के अध्यक्ष रहे .१९८९ में चुनाव हारे फिर १९९० में विधान परिषद् उत्तर प्रदेश के सदस्य बने और नेता सदन के साथ -२ उच्च शिक्षा मंत्री बने | ४ नवम्बर १९९२को बेगम हज़रात महल पार्क में मुलायम सिंह यादव के नेतृत्व में जनेश्वर मिश्र, ब्रजभूषण तिवारी, मोहन सिंह, रेवती रमण सिंह, भगवती सिंह, आज़म खान, बेनी प्रसाद वर्मा, रामसरन दास आदि के साथ मिल कर समाजवादी पार्टी की स्थापना की व १९९३ में नगर बिकास मंत्री बने उत्तराखंड का निर्माण कौशिक कमेटी की सिफ़ारिशो के आधार पर हुआ था| उत्तर प्रदेश का पंचायती राज कानून को कौशिक जी ने लोहिया जी के सपनो को ध्यान में रखते हुए बनाया जो मूल रूप में विधान सभा में पास हुआ फिर १९९५ से १९९६ तक विधान परिषद् में नेता विपक्ष रहे | १९९८ में राज्य सभा के सदस्य के रूप में समाजवादी पार्टी की और से चुने गए |२००२ में राज्य सभा के पेनल में चुने गए एवं समय -२ पर कार्यवाही का संचालन किया|

सन्दर्भ
-------

1. ↑  "संग्रहीत प्रति". मूल से 28 सितंबर 2018 को पुरालेखित. अभिगमन तिथि 28 सितंबर 2018.
**नारायण बापूजी उदगीकर** (मृत्यु संवत १९३१) संस्कृत साहित्य के अन्वेषक के रूप में प्रसिद्ध थे।

परिचय
-----

एम॰ए॰ तक शिक्षा प्राप्त कर लेने के अनंतर पूना के सरकारी हाईस्कूल में अध्यापक के रूप में आपने सर्वप्रथम अपना सार्वजनिक जीवन आरंभ किया। उसके बाद डेक्कन कॉलेज के पुस्तकालय विभाग में भी आपने कुछ समय तक कार्य किया। १९१६ से १९१८ तक भांडारकर ओरिएंटल रिसर्च इंस्टिट्यूट के अवैतनिक सचिव तथा १९१८ से १९१९ तक हस्तलिखित ग्रंथसंग्रह के क्यूरेटर के रूप में आप रहे। उक्त संस्था से 'महाभारत' के शुद्ध संस्करण की योजना जब बनी, आप प्रधान संपादक के रूप में १९१९ से १९२४ तक काम करते रहे। विराटपर्व का प्रकाशन आपके ही सुयोग्य संपादकत्व में हुआ। रा.गो. भांडारकर के निबंधों के चार भाग आपने ही संपादित किए थे। इतिहास और संस्कृत के विद्यार्थियों तथा अन्वेषकों के लिए इस पुस्तक की उपादेयता महत्वपूर्ण है। प्रसिद्ध जर्मन विक्षन रिचर्ड गावें की भगवद्गीता की प्रस्तावना का आपने अंग्रेजी अनुवाद किया था। इसके अतिरिक्त प्राकृत महाकाव्य 'गौडवहो' का संशोधित संस्करण आपने ही अंत्यत परिश्रम से तैयार किया।

स. १९२७ में आप लकवे से आक्रांत हो गए और कुछ ही वर्षों बाद १९३१ में आपकी मृत्यु हुई।

सन्दर्भ
-------
Example of a personal navigation assistant.
ये भी देखें: GPS navigation device, automotive navigation system, और global navigation satellite system
A **Personal Navigation Assistant** (PNA) also known as **Personal Navigation Device** or **Portable Navigation Device** (PND) is a portable electronic product which combines a positioning capability (such as GPS) and navigation functions.

Some PNA devices are PDAs with limited features and can be unlocked.

History
-------

The earliest PNAs were hand-held GPS units (circa mid-1980s) which were capable of displaying the user's location on an electronic map. These units included simple navigation functions such as course-to-steer and course-made-good. This first generation of PNAs were used by the US military.

Market developments
-------------------

Bicycle navigation on a personal navigation assistant.
According to the analyst firm Berg Insight, there were more than 150 million turn-by-turn navigation systems worldwide in mid-2009, including about 35 million factory installed and aftermarket in-dash navigation systems, over 90 million Personal Navigation Devices (PNDs) and an estimated 28 million navigation-enabled mobile handsets with GPS.

The term PNA has come into widespread use with the growing popularity of automobile navigation systems. The latest generation of PNA have sophisticated navigation functions and feature a variety of user interfaces including maps, turn-by-turn guidance and voice instructions. To reduce total cost of ownership and time to market, most modern PNA devices such as those made by Garmin Ltd. Mio Technology Ltd. or TomTom International BV. are running an off-the-shelf embedded operating system such as Windows CE or Embedded Linux on commodity hardware with OEM versions of popular PDA Navigation software packages such as TomTom Navigator, I-GO 2006, Netropa IntelliNav iGuidance, or Destinator. 

Other manufacturers like Garmin and Magellan prefer to bundle their own software developed in-house. Because many of these devices use an embedded OS, many technically inclined users find it easy to modify PNAs to run third party software and use them for things other than navigation, such as a low-cost audio-video player or PDA replacement.

Meantime, Nokia, Samsung Electronics, Motorola and other handset makers will sell 162 million GPS equipped phones in 2007, dwarfing the 20 million units Garmin and TomTom have forecast they will sell combined, according to iSuppli, a leading market researcher in California. 

The inclusion of Google Maps Navigation in Android devices such as Motorola Droid and Nokia's announcement of free Ovi Maps lead to many people using their smartphones instead of having a separate PNA for trip navigation.

संदर्भ
------

1. ↑  "See here how to "unlock" Mio made PNAs". मूल से 5 दिसंबर 2008 को पुरालेखित. अभिगमन तिथि 27 मार्च 2008.
2. ↑  "Berg Insight's PND report 2009" (PDF). मूल (PDF) से 3 मार्च 2016 को पुरालेखित. अभिगमन तिथि 23 दिसंबर 2009.
रिओ तिन्तो का पानी लाल रंग का और तेज़ाबीय है
**रिओ तिन्तो** (स्पैनिश: Rio Tinto, "लाल नदी") दक्षिण-पश्चिमी स्पेन की एक नदी है जो अन्दलूसीया क्षेत्र में स्थित सिएर्रा मोरेना पहाड़ शृंखला से आरम्भ होकर कादीज़ की खाड़ी पहुंचकर अन्ध महासागर में जा मिलती है। यह नदी अपने लाल-नारंगी पानी के लिए दुनिया भर में मशहूर है।

खाने
----

प्राचीनकाल से इस नदी के साथ के इलाक़े में ताम्बे, सोने, चाँदी और अन्य पदार्थों की खाने चल रही हैं। ३,००० ई॰पू॰ में शुरू हुई यह खाने आइबीरियाई, तार्तेसियाई, फ़ोनीकियाई, यूनानी, रोमन, विसिगॉथ़ और मूर सभ्यताओं ने लगातार हज़ारों साल चलाई। फिर कुछ समय तक इनमें काम बंद हो गया, लेकिन १७२४ ई॰ में स्पेन की सरकार द्वारा फिर आरम्भ हो गया। इतने लम्बे अरसे की खनन से इस नदी का पानी बहुत तेज़ाब-ग्रस्त हो चुका है (कई जगहों पर इसका पी॰एच॰ २ के आसपास रहता है)। इसके पानी में इतना लोहा मिला हुआ है के इसका रंग लाल-नारंगी सा ही रहता है, जिसकी वजह से इसका नाम भी "रिओ तिन्तो" यानि "लाल" (तिन्तो) रंग की "नदी" (रिओ) पड़ा। इसमें कुछ चरमपसंदी सूक्ष्मजीव (माइक्रोब) रहते हैं जिन्हें इसका तेज़ाबीय पानी पसंद है। नदी की लालिमा बढ़ाने में कुछ हाथ इन जीवों का भी है।

रिओ तिन्तो कंपनी
----------------

सन् १८७३ में इस नदी के साथ की धातुओं की खानों को चलने के लिए एक "रिओ तिन्तो कंपनी" नाम का उद्योग शुरू किया गया। तब से यह कंपनी दुनिया भर में फैल गयी और बहुत सी अन्य खानें भी चलने लगी। हालांकि अब यह रिओ तिन्तो की खाने नहीं चलती, लेकिन फिर भी अब यह विश्व की सब से बड़ी खनन कंपनियों में गिनी जाती है। भारत में भी यह कंपनी सक्रीय है और २००९ में इसे मध्य प्रदेश राज्य में ज़मीन के नीचे एक ३.७ करोड़ टन का हीरे का जमावड़ा मिला जिसके लिए इसने भारत सरकार से वहाँ एक खान शुरू करने की अनुमति मांगी।

इन्हें भी देखें
---------------

* सिएर्रा मोरेना पहाड़ शृंखला
* चरमपसंदी जीव
* खनिकर्म

सन्दर्भ
-------

1. ↑  Bordenstein, Sarah. "Rio Tinto, Spain". *Science Education Resource Center*. Carleton College. मूल से 27 मई 2011 को पुरालेखित. अभिगमन तिथि March 3, 2009.
प्लैटा ईस्टुअरी का मानचित्र एवं उपग्रह चित्र

**रिओ दे ला प्लाता** (स्पेनी: Río de la Plata) दक्षिण अमरीका में उरुग्वे नदी और पराना नदी के संगम से बनने वाली एक ईस्टुअरी नदी है। संगम से अंध महासागर तक इसकी लंबाई २९० किलोमीटर है। आरजेन्टीना की राजधानी बुएनोस आइरेस और उरुग्वे की राजधानी मोन्तेविदेयो दोनों इसी नदी के किनारे बसी हुई हैं। अपने मार्ग के कुछ भाग में यह नदी आरजेन्टीना व उरुग्वे के बीच की अंतरराष्ट्रीय सीमा की भी भूमिका अदा करती है।

नाम का अर्थ
-----------

स्पेनी भाषा में 'रिओ' का अर्थ 'नदी' और 'प्लाता' का अर्थ 'चाँदी' होता है। इस नदी के नाम का मतलब 'चाँदी की नदी' है। अंग्रेज़ी में इसे कभी-कभी 'प्लेट नदी' के नाम से भी बुलाया जाता है। १६वीं शताब्दी में दक्षिण अमेरिका में स्पेनी प्रभाव आने से पहले यहाँ की स्थानीय गुआरानी नामक आदिवासी जनजाति इस नदी को पाराना-गुआज़ी (Parana-guazii) के नाम से बुलाती थी।

चुनी तस्वीरें
-------------

* 
* 
*

इन्हें भी देखें
---------------

* ज्वारनदीमुख

सन्दर्भ
-------

1. ↑  The South American Table: The Flavor and Soul of Authentic Home Cooking from Patagonia to Rio De Janeiro Archived 2014-04-21 at the Wayback Machine, Maria Baez Kijac, pp. 4, Harvard Common Press, 2003, ISBN 9781558322493, *... The Rio de la Plata is south of the Amazon, with its mouth forming the border between Uruguay and Argentina. The major tributaries of this system are the Paraguay, Parana, and Uruguay Rivers ...*
2. ↑  The Guaraní Under Spanish Rule in the Río de la Plata, Barbara Anne Ganson, pp. 23, Stanford University Press, 2006, ISBN 9780804754958, *... Juan Diaz de Solis entered the area in 1516 and discovered the river the Guarani called Parana-guazii, the yet-to-be-named Rio de la Plata (River of Silver) ...*

निर्देशांक: 34°30′S 58°10′W﻿ / ﻿34.500°S 58.167°W﻿ / -34.500; -58.167
Maulana Abul Kalam Azad.jpg मौलाना अबुल कलाम आज़ाद
**राष्ट्रीय शिक्षा दिवस** स्वतंत्र भारत के पहले शिक्षा मंत्री मौलाना अबुल कलाम आज़ाद की जयंती पर मनाया जाने वाला भारत में एक वार्षिक उत्सव है, जिन्होंने 15,अगस्त 1947 से 2,फरवरी 1958 तक सेवा की। भारत का राष्ट्रीय शिक्षा दिवस हर वर्ष 11 नवंबर को मनाया जाता है।   

मानव संसाधन विकास मंत्रालय ने 11,सितंबर 2008 को घोषणा की, "मंत्रालय ने भारत में शिक्षा के क्षेत्र में उनके योगदान को याद करते हुए भारत के इस सपूत के जन्मदिन को मनाने का फैसला किया है। 2008 से हर साल 11 नवंबर को राष्ट्रीय शिक्षा दिवस के रूप में मनाया जाएगा, इसे अवकाश के रूप में घोषित किया जाएगा।" देश के सभी शैक्षणिक संस्थान साक्षरता के महत्व और शिक्षा के सभी पहलुओं के प्रति राष्ट्र की प्रतिबद्धता पर बैनर कार्ड और नारों के साथ सेमिनार, संगोष्ठी, निबंध-लेखन, भाषण प्रतियोगिताओं, कार्यशालाओं और रैलियों के साथ दिन को मनाने की घोषणा करते हैं।[]

इस दिन को स्वतंत्र भारत में शिक्षा प्रणाली की नींव रखने और क्षेत्र में देश के वर्तमान प्रदर्शन का मूल्यांकन और सुधार करने में आजाद के योगदान को याद करने के अवसर के रूप में भी देखा जाता है।

सन्दर्भ
-------

1. ↑  "Maulana Abul Kalam Azad remembered on National Education Day". *The Indian Express*. 12 November 2008. अभिगमन तिथि 10 November 2013.
2. ↑  "National Education Day celebrated". *The Hindu*. 14 November 2011. अभिगमन तिथि 10 November 2013.
3. ↑  "Maulana Azad's birthday to be celebrated as National Education Day by Govt. of A.P." *Siasat Daily*. 7 November 2013. अभिगमन तिथि 10 November 2013.
4. ↑  "Indian National Education Day : 11th November". *Technospot*. 12 November 2008. अभिगमन तिथि 11 November 2016.
**राष्ट्रीय सभा** भूटान की दो सदनीय संसद का यह जनता द्वारा निर्वाचित निम्न सदन है। भूटान की संसद का गठन राष्ट्रीय सभा ,राष्ट्रीय परिषद् और भूटान के राजा से मिलकर होता है। यह भूटानी संसद का शक्ति शाली सदन है।

इतिहास
------

वर्ष 1953 में भूटान के तीसरे नरेश जिग्मे दोरजी वांगचुक ने प्रथम राष्ट्रीय सभा की स्थापना की थी। इस सभा का गठन एक घोषणा के आधार पर किया गया इसमें यह कहा गया कि इस सभा में जनता और देव लोग के प्रतिनिधि होंगे। यहां देव लोगों से तात्पर्य है "विशिष्ठ लोग "। भूटान नरेश की यह घोषणा एक लिखित दस्तावेज के रूप में थी जिसे आगे चलकर पुनाखा द्ज़ोंग में नामग्याल त्से त्शोंगखांग पर स्वीकृत हुआ। बाद में यही दस्तावेज राष्ट्रीय सभा के संचालन का आधार बना।

वर्तमान राष्ट्रीय सभा
---------------------

वर्ष 2013 के निर्वाचन में पी डी पी को 32 और पी डी टी 15 सीटें प्राप्त हुईं।वर्तमान राष्ट्रीय सभा में कुल 47 सदस्य हैं।

राष्ट्रीय सभा के अध्यक्षों की सूची
----------------------------------

1. ल्योन्पो जिग्मे टशुल्टिम (Lyonpo Jigme Tshultim){2008-2013}
2. ल्योन्पो जिग्मे ज़ांग्पो (Lyonpo Jigme Zangpo){2013—आज तक }

सन्दर्भ
-------

1. ↑
2. ↑  "संग्रहीत प्रति". मूल से 26 नवंबर 2016 को पुरालेखित. अभिगमन तिथि 25 नवंबर 2016.
3. ↑  "संग्रहीत प्रति". मूल से 27 नवंबर 2016 को पुरालेखित. अभिगमन तिथि 25 नवंबर 2016.
4. ↑  "संग्रहीत प्रति". मूल से 26 नवंबर 2016 को पुरालेखित. अभिगमन तिथि 25 नवंबर 2016.
रमेश चंद्रा भारतीय रियल एस्टेट कंपनी यूनिटेक के संस्थापक है। उनकी निवल मूल्य $ 600 मिलियन है, जो सिर्फ एक साल पहले 9.6 अरब डॉलर से काफी कम है। यह मुख्य रूप से अचल संपत्ति मंदी के बीच यूनिटेक के शेयर मूल्य में भारी कमी की वजह से था।.

प्रारम्भिक जीवन और शिक्षा
-------------------------

रमेश चंद्र, 1941 में एक बैंकर के घर में पैदा हुआ थे और फर्रुखाबाद, उत्तर प्रदेश में अपनी स्कूली शिक्षा पूरी करने के बाद उन्होंने आईआईटी खड़गपुर में प्रवेश लिया, जहाँ उन्होंने संरचनात्मक इंजीनियरिंग का अध्ययन किया।

कैरियर
------

कोलकाता में ब्रिज एंड रूफ कंपनी में एक छोटी कार्यकाल पूरा करने के बाद अपनी स्नातक की पढ़ाई के बाद उन्होंने स्ट्रक्चरल इंजीनियरिंग में इंग्लैंड में साउथेम्प्टन विश्वविद्यालय से प्रमुख के लिए छोड़ दिया। हालांकि, उन्होने पारिवारिक जिम्मेदारियों ओर रुख किया और १९६५ में वे भारत वापस आ गए और रुड़की में एक सरकारी प्रयोगशाला में काम करने लगे। 1967 में अखिल भारतीय आयुर्विज्ञान संस्थान, दिल्ली के एक स्नातक से शादी की और अगले वर्ष दोनो दिल्ली वापस आ गए जहाँ उनकी पत्नी ने अखिल भारतीय आयुर्विज्ञान संस्थान में एक अनुसंधान कार्य चलाया, जबकि उनहोने एक संरचनात्मक इंजीनियर के रूप में कार्य शुरु किया।
1972 में अन्त में, चार अपने दोस्तों के साथ, वह संयुक्त तकनीकी सलाहकार प्राइवेट लिमिटेड, मुख्य रूप से एक मिट्टी जांच कंपनी दिल्ली में शुरू कर दिया।
उन्होने 1985 में अचल संपत्ति और सिविल इंजीनियरिंग के क्षेत्र में गुड़गांव में मध्यवर्गीय घरों और कई प्रतिष्ठित परियोजनाओं का निर्माण, उत्तर प्रदेश और लीबिया, अन्य मध्य पूर्वी देशों में पूरा किया। उसकी सार्वजनिक रूप कारोबार कंपनी, यूनिटेक, जिन्हे उन्के दो बेटों अजय और संजय चलाते है, एक 350 एकड़ (1.4 km2) एक ग्रेग नॉर्मन हस्ताक्षर गोल्फ कोर्स के साथ दिल्ली के उपनगरों में लक्जरी घरों के सामुदायिक भवन है और इंडोनेशिया के सलीम को ग्रुप के साथ साझेदारी में विशेष आर्थिक क्षेत्र की स्थापना की।

व्यक्तिगत जीवन
--------------

उन्होने डॉ॰ पुष्पा चंद्रा से शादी की है और दो बच्चों, अजय चन्द्र और संजय चंद्रा के पिता है। वे अब नई दिल्ली में रहते है।

सन्दर्भ
-------

1. ↑  Unitech: A Real Story.From the Heart of Customers
2. ↑  Unitech: Building on a diversified strategy Archived 2014-03-09 at the Wayback Machine Financial Express, Aug 20, 2001.
3. ↑  Unitech supremo: A reluctant tycoon Archived 2011-04-24 at the Wayback Machine The Economic Times, 26 Jan 2008.

* Money Control
* Ramesh Chandra Forbes

बाहरी कड़ियाँ
-------------

* Unitech Group website
* Unitech - A Real Story
**श्रीमती नारायणी देवी वर्मा** ( -- 12 मार्च, 1977) भारतीय स्वतंत्रता सेनानी एवं सामाजिक कार्यकर्ता थीं। वे महान स्वतंत्रता सेनानी माणिक्यलाल वर्मा की पत्नी थीं।

नारायणी देवी का जन्म सिंगोली गाँव में हुआ था जो वर्तमान समय में मध्य प्रदेश में है। उनके पिता का नाम रामसहाय भटनागर था। बारह वर्ष की अल्पायु में ही उनका विवाह माणिक्यलाल वर्मा के साथ कर दिया गया। किसानों व आम जनता पर राजा जागीरदारों के अत्याचार देखकर माणिक्यलाल वर्मा ने आजीवन किसानों, दलितों व गरीबों को सेवा का संकल्प लिया तो नारायणी देवी इस व्रत में उनकी सहयोगिनी बनीं। माणिक्यलाल वर्मा के जेल जाने पर परिवार के पालन-पोषण के साथ ही नारायणी देवी ने घर-मोहल्लों में जाकर लोगों को पढ़ाना एवं शोषण के खिलाफ महिलाओं को तैयार करने के कार्य किये। वे अपनी सहयोगिनियों के साथ घर-घर जागृति संदेश पहुँचातीं और लोगों को बेगार, नशा प्रथा एवं बाल-विवाह के विरुद्ध आवाज उठाने एवं संगठित होकर कार्य करने की प्रेरणा देतीं।उन्होंने डूंगरपुर रियासत में खड़लाई में भीलों के मध्य शिक्षा प्रसार द्वारा जागृति पैदा करने का कार्य भी किया। 

सन 1939 ई. में प्रजामण्डल के कार्यों में भाग लेने के कारण उन्हें जेल जाना पड़ा। इसके बाद 1942 ई. में भारत छोड़ो आन्दोलन में भाग लेने के कारण पुनः जेल जाना पड़ा। 
1944 ई. में वे भीलवाड़ा आ गईं और यहाँ 14 नवम्बर, 1944 को महिला आश्रम संस्था की स्थापना की। यहाँ प्रौढ़ शिक्षा व प्रसूति गृह का संचालन भी किया। 

श्रीमती नारायणी देवी 1970 से 1976 ई. तक राज्यसभा की सदस्य रहीं। 12 मार्च, 1977 को उनका निधन हो गया। इनकी स्मृति में भीलवाड़ा के विजय सिंह पथिक नगर में एक नारायणी देवी वर्मा महिला अध्यापक प्रशिक्षण महाविद्यालय स्थापित किया गया है।

सन्दर्भ
-------

1. ↑  Smt. Narayani Devi Verma Womens Teachers Training College
**राजभराना**

राजभरों राजाओं की जमीन व किला को राजभराना के नाम से जाना जाता है जिसे राजघराना/रजवाड़ा भी कहा जाता है

जैनो ने लिखा ऋषभदेव के पुत्र भरत तो ब्राम्हनो ने लिखा दुस्यंत शकुन्तला के पुत्र भरत के नाम पर इस देश का नाम भारत है। लेकीन हरिवंश पुराण अध्याय 33 पृष्ठ 53 और बलिया गजेटीयर के पृष्ठ 77 और 138 मे कहा गया है। भरत, भर जाती के नाम पर इस देश का नाम भारत है।

कई प्राचिन इतिहास कारो का भी मानना है कि भरत जाती के लोग आर्य और अनार्य दोनो को जित कर अपने भरतगन कबिले के नाम पर अपने साम्राज्य का नाम भारत वर्ष रखा ,यही भरत जाती आगे चलकर भर जाती के नाम से प्रसिध्द हुई।

ऋग्वेद के अनुसार सप्तक मंडल सुत्क 83 स्लोक 6-10 लिखा है सरस्वती नदी के किनारे भरतगन का राजा सुदास राज करता था। जिसका राजपुरोहित विस्वामित्र था। पर अन्बल हो जाने के कारण सुदास विस्वामित्र को हटा कर वशिष्ट को अपना राजपुरोहीत घोसीत किया इस पर नाराज होकर विष्वामित्र 10 राजाओ के साथ सुदास पर आक्रमण कर दिया। पर इसमे राजा सुदास को विजय श्री मिली ।

भरत जाती के लोगो ने आर्य और अनार्य दोनो को युध्द मे जित कर भरतगन कबिले के नाम पर अपने साम्राज्य का नाम भारतवर्ष रखा। बहुत से इतिहास कारो ने माना है कि भरत जाती ही कलान्तर मे भर जाती कहलाई!
1914 प्रथम विश्वयुद्ध में स्वेच्छा से भर्ती होने वाले रंगरूटों को अंग्रेजों ने प्लाॅट अलाॅट कर गांव बसाया था। गांव का नाम भी रंगरूटी खेड़ा रखा गया। अब इस गांव में सभी सुविधा उपलब्ध हैं। संयुक्त हरियाणा-पंजाब के सैनिक स्वेच्छा से प्रथम विश्वयुद्ध की लड़ाई में कूदे थे। जब ब्रिटिश हुकूमत लोगों को जबरदस्ती फौज में भर्ती कर रही थी। इसी दौरान करनाल, रोहतक और अम्बाला जिलों के सैकड़ों सैनिक स्वेच्छा से भर्ती हुए थे। देश भक्ति की भावना को देखते हुए ब्रिटिश हुकुमत ने 1914 के प्रथम विश्वयुद्ध में भर्ती हुए उन जवानों को असंध के गांव खांडाखेड़ी के रकबा में जमीन अलॉट की। जहां सैनिकों के परिवारों ने 1920 में अपना एक अलग गांव रंगरूटी खेड़ा बसाया। रंगरूटीखेड़ा जिला मुख्यालय से 40 किलोमीटर और असंध तहसील से 6 किमी की दूरी करनाल रोड से कुछ दूरी पर स्थित है। यह ऐसा गांव है, जिसको सेना के जवानों ने बसाया है। 

**1914 के प्रथम विश्वयुद्ध में हरियाणा-पंजाब के रंगरूटों को अंग्रेजों ने अलॉट किए थे प्लाट, 1920 में बसा गांव** रंगरूटी खेड़ा 

**रंगरूटों के गांव के गौत्र की नहीं होती आपस में शादी**

सौ साल का होने वाला है गांव: गांव के बुजुर्गों का कहना है कि इस गांव को बसे 100 साल होने जा रहे हैं। 36 बिरादरी के इस गांव की विशेषता आपसी भाईचारा है। गांव की एक खास बात यह है कि यहां पर लगभग 43 गांवों से लोग आकर बसे हुए हैं। 

**भाईचारा है मिसाल**

गांव के सबसे बुजुर्ग 95 वर्षीय फते सिंह व 85 वर्षीय रूपचंद, रणबीर चौहान, आजाद सिंह, धर्मबीर सिंह, दिलभाग, परसराम पूर्व सरंपच, सत्यनाराण शर्मा ने बताया कि गांव में ज्यादा जाट जाति के रंगरूट थे। वहीं जिस गौत्र के रंगरूटों को गांव में जमीन अलॉट हुई थी। तब एक फैसला लिया गया था कि जो गौत्र गांव में हैं। इन गौत्रों के गांव में कोई भी रिश्ता नहीं होगा। वहीं इन गौत्रों का सदा के लिए आपसी भाईचारा रहेगा। बुजुर्ग बताते हैं कि गांव भाईचारे की वही मिसाल बनाए हुए है। किसी गौत्र में ना तो रिश्ता हुआ है और ना ही होगा। 

**गांव की विशेषताएं**

1952 में 5वीं कक्षा तक का राजकीय स्कूल खोला गया, जिसे 2007 में अपग्रेड कर 8वीं तक कर दिया। 2007 में ही इसे निर्मल गांव का दर्जा मिला। गांव में 2 आंगनबाड़ी केंद्र, पंचायत भवन व एक पशु अस्पताल है। गांव में 1992 में शिव मंदिर बनाया गया। इसके बाद 2010 में पूरे गांव ने रविदास मंदिर बना कर भाईचारे की मिसाल पेश की। गांव छोटा होने के कारण लगभग 70 लोग सरकारी नौकरी में भी हैं। ग्रामीणों का कहना है कि गांव से लगभग हर दूसरे परिवार से एक सदस्य विदेश में रह रहा है। गांव में वन विभाग का रेंज का कार्यालय भी है।
Sugar plant dsc09052

**राष्ट्रीय शर्करा संस्थान** (अंग्रेज़ी: National Sugar Institute) भारत सरकार का शर्करा से संबन्धित अनुसंधान का संस्थान है। यह उत्तर प्रदेश के कानपुर में स्थित है।

इतिहास
------

भारत सरकार द्वारा 1920 में नियुक्त, भारतीय शर्करा समिति ने सर्वप्रथम यह सिफारिश की थी कि शर्करा प्रौद्योगिकी में अनुसंधान के लिये एक अखिल भारतीय संस्थान की स्थापना की जाए। 1928 में कृषि में रॉयल आयोग और 1930 में टैरिफ बोर्ड ने भी एक केंद्रीय शर्करा अनुसंधान संस्थान की आश्यकता पर बल दिया था। तदनुसार भारत सरकार ने हरकोर्ट बटलर प्रौद्योगिकी संस्थान (एच.बी.टी.आई) कानपुर के शर्करा अनुभाग का अधिग्रहण करके अक्तूबर 1936 में कानपुर में शर्करा प्रौद्योगिकी के इंपीरियल संस्थान की स्थापना की। यों तो शर्करा प्रौद्योगिकी के इम्पीरियल संस्थान का प्रशासनिक नियंन्त्रण इंपीरियल कृषि अनुसंधान की इंपीरियल परिषद के अधीन रखा गया था। किन्तु वह एच बी टी आई के भवन में ही कार्य करता रहा। 1944 में भारतीय केन्द्रीय गन्ना समिति को सौप दिय गया।

भारत क स्वाधीन होने पर संस्थान का नाम बदल कर भारतीय शर्करा प्रौद्योगिकी संस्थान (आई.आई.एस.टी.) रख दिया गया। उद्योग (विकास और विनियम ) अधिनियम 1951 क उपबंधो क अधीन शर्करा उद्योग की विकास परिषद् के बनने पर भारतीय केंद्रीय गन्ना समिति के कार्यो को कम कर दिया गया और पहली जनवरी, 1954 को संस्थान का प्रशासनिक नियंत्रण भारत सरकार क तत्कालीन खाद्य और कृषि मंत्रालय को सौप दिया गया। अप्रैल , 1957 में इस संस्थान का नाम पुनः बदल कर **राष्ट्रीय शर्करा संस्थान** (एन. एस. आई ) कर दिया गया। 1963 में यह संस्थान एच. बी. टी. आई. से हटा कर कल्याणपुर स्थित अपने वर्तमान परिसर में आ गया।

मुख्य कार्य
-----------

* शर्करा रसायन शास्त्र, शर्करा प्रौद्योगिकी, शर्करा अभियांत्रिकी तथा समवर्गी क्षेत्रों की सभी शाखाओं में तकनीकी शिक्षा और अनुसन्धान में प्रशिक्षण प्रदान करना तथा अनुसन्धान का प्रबंध करना।
* निम्नलिखित पर अनुसन्धान करना-

* शर्करा प्रौद्योगिकी, शर्करा और गन्ना रसायन शास्त्र तथा शर्करा अभियांत्रिकी से संबंधित समस्याओं पर सामान्य रूप से तथा शर्करा कारखानों की समस्याओं पर विशेष रूप से, और
* शर्करा उद्योगों के उप-उत्पादों के उपयोग पर, और

* शर्करा कारखानों को इस दृष्टि से तकनीकी सलाह और सहायता देना की वे अपनी कार्यकुशलता बढ़ा सकें था उनकी दैनन्दिन समस्याओं में सहायता और मार्गदर्शन करना। शर्करा और समवर्गी उद्योगों से सम्बंधित मामलो में केंद्र तथा राज्य सरकारों को भी सहयता प्रदान करना।

इन्हें भी देखें
---------------

* गन्ना
* भारतीय गन्ना अनुसंधान संस्थान

बाहरी कड़ियाँ
-------------

* राष्ट्रीय शर्करा संस्था, कानपुर का जालघर
* उ0प्र0 गन्ना शोध परिषद
* NSI Official Website
* NSI Administration Website
* NSI Course of Study Website
* University Website
* HBTI Kanpur Website
हस्ताक्षर
सुप्रसिद्ध कवीश्वर दलपतराय के पुत्र **नानालाल** (१८७७-१९४६ ई.) आधुनिक गुजराती साहित्य में सांस्कृतिक चेतना और भावसमृद्धि की दृष्टि से सर्वश्रेष्ठ कवि माने जाते हैं। जब तक उनका नाम रहेगा उनके द्वारा प्रवर्तित अपद्यागद्य या 'डोलनशैली' की सत्ता भी बनी रहेगी। गुजराती काव्य के क्षेत्र में उन्होंने अपने पिता से भी अधिक ख्याति प्राप्त की। पिता पुत्र का ऐसा यशस्वी कवियुग्म साहित्य के इतिहास में प्राय: दुर्लभ है। उन्होंने देश-विदेश के बहुसंख्यक नाटकों और महाकाव्यों का अनुशीलन करके अपने काव्य को गौरवान्वित किया। अपनी भाषा के अतिरिक्त वे संस्कृत, फारसी और अंगरेजी पर भी विशेष अधिकार रखते थे।

जीवन परिचय
----------

नानालाल का जन्म एक स्वामी नारायणी परिवार में हुआ। जीविकोपार्जन के लिए उन्होंने अध्यापन की दिशा अपनाई। स्नातकोत्तर शिक्षा समाप्त करने के बाद वे सादरा के स्कॉट कालेज में प्रधानाध्यापक नियुक्त हो गए। तदनंतर १९०४ से राजकोट कालेज में प्राध्यापक पद पर काम करने लगे। १९१३ में राजकोट राज्य के प्रमुख न्यायाधीश पद पर नियुक्त हुए। १९१६ में राजकीय वृत्ति अपनाने पर सौराष्ट्र के मुख्य शिक्षणाधिकारी बनाए गए। १९२१ में गांधीजी के प्रभाव में आकर असहयोग आंदोलन में संमिलित हुए किंतु कुछ बातों में बापू से मतभेद हो जाने पर आंदोलन से विरत हो गए और अपना शेष जीवन सरस्वती की साधना में लगा दिया। उनकी यह साहित्यसाधना अंतिम समय तक चलती रही।

रचनाएँ
------

यद्यपि उन्होंने साहित्य की प्राय: सभी विधाओं में रचना की है परंतु कवि और नाटककार के रूप में उनका विशेष योग रहा है। अधूरी रचनाओं को भी मिला लेने पर उनके द्वारा लगभग ९० पुस्तकें विनिर्मित हुई। प्रमुख कृतियाँ इस प्रकार है :

**कविता** - 'कुरुक्षेत्र', 'वसंतोत्सव' और 'ओज अने अगर' (२ खंडकाव्य), 'गीतमंजरी' (२ भाग) 'दांपत्य स्तोत्रो' प्हानान्हाना रास (भाग ३), 'प्रेमभक्ति भजनावली'।

**नाटक** - 'जयाजयत', 'संघमित्रा', 'शाहनशाह अकबर', 'विश्वगीता', 'श्री हर्षदेव', 'राजर्षि भरत'।

**कथा साहित्य** - 'उषा'।

**विवेचन और चिंतन** - 'माँ सरस्वतीचंद्रनु स्थान', कविश्वर दलपतराय (३ भाग), मणिमहोत्सवना साहित्य बोल, (२ भाग)। 'उद्बोधन' 'संबोधन, संसारमंथन'।

**अनुवाद** - 'शाकुंतल', 'मेघदूत', 'गीता', 'शिक्षापत्री' तथा पाँच उपनिषदों का गुजराती भाषांतर।

कविता में प्रेमभक्ति उनका उपनाम था। उन्होंने जीवन के अंतिम क्षणों में ईश्वरभक्ति काव्य की रचना की परंतु उनका शेष महाकाव्य उर्मिमय प्रेमभावना और यौवन गीतों की रचना में व्यतीत हुआ। श्री मनसुखलाल झवेरी के मत से 'प्रेमविवाह' या 'विवाहप्रेम' के आस पास नानालाल की समस्त साहित्यिक निधि घूमती जान पड़ती है। अपने 'जया जयंत' नामक काल्पनिक नाटक में उन्होंने गोबर्धनराम के 'सरस्वती चंद' में प्रदर्शित देशसेवा और त्याग की भावना से आदर्श प्रेम को और भी पराकाष्ठा तक पहुचाने का यत्न किया है। ऐतिहासिक तथा तत्वज्ञानप्रधान प्रेम की समस्या को उन्होंने प्रधान रूप से चिचित्र किया है।

उन्होंने एक ओर रास, गरबी, आदि लोकरूपों का व्यवहार किया, दूसरी ओर वृत्तबद्ध उर्मिकाव्य लिखा और तीसरी ओर छंद के बंधनों से ऊपर उठकर उस 'डोलनशैली' का अविष्कार किया जिसमें 'लय' अथवा 'डोलन' की ही प्रधानता रहती है। यद्यपि उनके अनंतर इस शैली का प्रयोग व्यापक नहीं हो सका तथापि उनकी सर्ग शक्ति का इससे निश्चित परिचय प्राप्त होता है। छांदस-अछांदस, प्रचलित-अप्रचलित सभी काव्यरूपों में उन्होंने अपनी प्रतिभा का प्रदर्शन किया तथा अपने समय के ईश्वरप्रेम, राजभक्ति, वीरपूजा, राष्ट्रसेवा आदि सभी भावप्रवाहों को आत्मसात् करने को चेष्टा की है।

सन्दर्भ
-------
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

 एयराइन ५ रॉकेट में लगा *वल्केन* इंजन.
भूस्थिर उपग्रह प्रक्षेपण यान में प्रयुक्त होने वाली द्रव ईंधन चालित इंजन में ईंधन बहुत कम तापमान पर भरा जाता है, इसलिए ऐसे इंजन **निम्नतापी रॉकेट इंजन** या **तुषारजनिक रॉकेट इंजन** (अंग्रेज़ी:*क्रायोजेनिक रॉकेट इंजिन*) कहलाते हैं। इस तरह के रॉकेट इंजन में अत्यधिक ठंडी और द्रवीकृत गैसों को ईंधन और ऑक्सीकारक के रूप में प्रयोग किया जाता है। इस इंजन में हाइड्रोजन और ईंधन क्रमश: ईंधन और ऑक्सीकारक का कार्य करते हैं। ठोस ईंधन की अपेक्षा यह कई गुना शक्तिशाली सिद्ध होते हैं और रॉकेट को बूस्ट देते हैं। विशेषकर लंबी दूरी और भारी रॉकेटों के लिए यह तकनीक आवश्यक होती है।

क्रायोजेनिक इंजन के थ्रस्ट में तापमान बहुत ऊंचा (२००० डिग्री सेल्सियस से अधिक) होता है। अत: ऐसे में सर्वाधिक प्राथमिक कार्य अत्यंत विपरीत तापमानों पर इंजन व्यवस्था बनाए रखने की क्षमता अर्जित करना होता है। क्रायोजेनिक इंजनों में -२५३ डिग्री सेल्सियस से लेकर २००० डिग्री सेल्सियस तक का उतार-चढ़ाव होता है, इसलिए थ्रस्ट चैंबरों, टर्बाइनों और ईंधन के सिलेंडरों के लिए कुछ विशेष प्रकार की मिश्र-धातु की आवश्यकता होती है। भारतीय अंतरिक्ष अनुसंधान संगठन (इसरो) ने बहुत कम तापमान को आसानी से झेल सकने वाली मिश्रधातु विकसित कर ली है।

कठिनाइयाँ
---------

अन्य द्रव्य प्रणोदकों की तुलना में क्रायोजेनिक द्रव्य प्रणोदकों का प्रयोग कठिन होता है। इसकी मुख्य कठिनाई यह है कि ये बहुत जल्दी वाष्प बन जाते हैं। इन्हें अन्य द्रव प्रणोदकों की तरह रॉकेट खंडों में नहीं भरा जा सकता। क्रायोजेनिक इंजन के टरबाइन और पंप जो ईंधन और ऑक्सीकारक दोनों को दहन कक्ष में पहुंचाते हैं, को भी खास किस्म के मिश्रधातु से बनाया जाता है। द्रव हाइड्रोजन और द्रव ऑक्सीजन को दहन कक्ष तक पहुंचाने में जरा सी भी गलती होने पर कई करोड़ रुपए की लागत से बना जीएसएलवी रॉकेट रास्ते में जल सकता है। इसके अलावा दहन के पूर्व गैसों (हाइड्रोजन और ऑक्सीजन) को सही अनुपात में मिश्रित करना, सही समय पर दहन प्रारंभ करना, उनके दबावों को नियंत्रित करना, पूरे तंत्र को गर्म होने से रोकना आदि।

LOX+LH2 रॉकेट इंजनों की सूची
----------------------------

आर.एल.-१० क्रायोजेनिक रॉकेट इंजन का एक आरंभिक उदाहरण है।

* संयुक्त राज्य संयुक्त राज्य

SSME
जे-२
आर.एल.-१०
आर.एस-६८
आर.एस-८३
* रूस रूस

आर.डी-०१२०
आर.डी-०१४६
* चीनी जनवादी गणराज्य चीन

वाई.एफ़-५०टी
वाई.एफ़-७३
वाई.एफ़-७५
वाई.एफ़-७७
* फ़्रान्स फ़्रांस

वल्केन
एच.एम-७-बी
विन्सी
* जापान जापान

एल.ई-७ए
एल.ई-५बी
* भारत भारत (इसरो)

सी.ई-२०
सी.ई-७.५

सन्दर्भ
-------

1. 1 2  बढ़े कदम पा लेंगे मंजिल Archived 2010-04-20 at the Wayback Machine|हिन्दुस्तान लाईव। १८ अप्रैल २०१०। अनुराग मिश्र बढ़े कदम पा लेंगे मंजिल]। हिन्दुस्तान लाईव। १८ अप्रैल २०१०
2. ↑  "संग्रहीत प्रति". मूल से 21 अप्रैल 2010 को पुरालेखित. अभिगमन तिथि 20 अप्रैल 2010.
3. ↑  "संग्रहीत प्रति". मूल से 11 अप्रैल 2010 को पुरालेखित. अभिगमन तिथि 20 अप्रैल 2010.

इन्हें भी देखें
---------------

* निम्नतापी ईंधन (क्रायोजेनिक फुएल)
* तुषारजनिकी (क्रायोजेनिक्स)
* संकर रॉकेट (हाइब्रिड रॉकेट)

बाहरी कड़ियाँ
-------------

* संयुक्त राज्य का क्रायोजेनिक इण्जिन RL10B-2
* रूसी क्रायोजिनेक रोकेट इंजिन
* क्या है क्रायोजेनिक इंजन? (दैनिक भास्कर)
* भारत ने जड़ा अमे‌रिका के मुंह पर तमाचा
* बीस वर्ष की मेहनत, क्रायोजेनिक में सफलता (बीबीसी हिन्दी)
* सौ फीसद खरा उतरा देसी क्रायोजनिक इंजन (दैनिक जागरण)
|  |
| --- |
| रुबिडियम / Rubidiumरासायनिक तत्व |
| रूबिडियम का एक नमूना |
| रासायनिक चिन्ह: | Rb |
| परमाणु संख्या: | ३७ |
| रासायनिक शृंखला: | क्षार धातु |
| आवर्त सारणी में स्थिति |
| इलेक्ट्रॉनिक ढांचा |
| अन्य भाषाओं में नाम: | Rubidium (अंग्रेज़ी) |

**रूबिडियम** (Rubidium) एक रासायनिक तत्व है। यह आवर्त सारणी के प्रथम मुख्य समूह का चौथा तत्व है। अन्य क्षार धातुओं की तरह यह अत्यधिक प्रतिक्रियाशील है, अतः वातावरण में नमी के साथ इसकी अभिक्रिया को रोकने के लिए इसे एक कांच के एम्प्यूल में रखा जाता है। इसमें धातुगुण वर्तमान हैं। इसके तीन स्थिर समस्थानिक प्राप्त हैं, जिनकी द्रव्यमान संख्याएँ क्रमश: ८५, ८६, ८७ हैं। इस तत्व की खोज बुंसन तथा किर्खहॉफ़ ने १८६० ई. में स्पेक्ट्रमदर्शी (spectroscope) द्वारा की थी। स्पेक्ट्रमदर्शी द्वारा प्रयोगों में दो नई लाल रेखाएँ मिलीं, जिनके कारण इसका नाम 'रूबिडियम' रखा गया। 

लेपिडोलाइट अयस्क में रूबिडियम की मात्रा लगभग १ प्रतिशत रहती है। इसके अतिरिक्त अभ्रक तथा कार्टेलाइड में भी यह न्यून मात्रा में मिलता है। पोटैशियम तथा रूबिडियम के प्लैटिनिक क्लोराइडों की विलेयता भिन्न भिन्न है, जिसके कारण इन दोनों को पृथक् किया जा सकता है।

गुणधर्म
-------

रूबिडियम के यौगिकों को कैल्सियम अथवा विद्युत् द्वारा अपचयित कराकर धातु प्राप्त की जाती है। यह चमकदार धातु है। इसके गुण ये है : 

* संकेत : **Rb**
* परमाणुसंख्या ३७,
* परमाणुभार ८५.४७,
* गलनांक ३८.९ सें.
* क्वथनांक ६८८ सें. तथा
* घनत्व १.५३ ग्राम प्रति घन सेंमी.।

रूबिडियम की वायु में शीघ्र ऑक्सीकरण हो जाता है। यह जल का शीघ्रता से विघटन करता है। इसके लवण रंगहीन तथा जलविलेय हैं और इनके गुण प्राय: पोटैशियम लवणों से मिलते जुलते हैं।

इन्हें भी देखें
---------------

* क्षार धातु

सन्दर्भ
-------

1. ↑   Ohly, Julius (1910). "Rubidium". Analysis, detection and commercial value of the rare metals. Mining Science Pub. Co.

| * दे
* वा
* सं
आवर्त सारणी |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1 | 2 | 3 |  | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| 1 | H |  | He |
| 2 | Li | Be |  | B | C | N | O | F | Ne |
| 3 | Na | Mg |  | Al | Si | P | S | Cl | Ar |
| 4 | K | Ca | Sc |  | Ti | V | Cr | Mn | Fe | Co | Ni | Cu | Zn | Ga | Ge | As | Se | Br | Kr |
| 5 | Rb | Sr | Y |  | Zr | Nb | Mo | Tc | Ru | Rh | Pd | Ag | Cd | In | Sn | Sb | Te | I | Xe |
| 6 | Cs | Ba | La | Ce | Pr | Nd | Pm | Sm | Eu | Gd | Tb | Dy | Ho | Er | Tm | Yb | Lu | Hf | Ta | W | Re | Os | Ir | Pt | Au | Hg | Tl | Pb | Bi | Po | At | Rn |
| 7 | Fr | Ra | Ac | Th | Pa | U | Np | Pu | Am | Cm | Bk | Cf | Es | Fm | Md | No | Lr | Rf | Db | Sg | Bh | Hs | Mt | Ds | Rg | Cn | Nh | Fl | Mc | Lv | Ts | Og |

 |
| 

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| क्षारीय धातु | क्षारीय पार्थिव धातु | लैन्थनाइड | ऐक्टिनाइड | संक्रमण धातु | संक्रमणोपरांत धातु | उपधातुएँ | बहुपरमाणुक अधातुएँ | द्विपरमाणुक अधातुएँ | निष्क्रिय गैस | अज्ञातरासायनिकगुण |

 |

 |
महासागरीय भौगोलिक तख़्ते निम्नस्खलित होने से महासागरीय गर्त बन जाते हैं
भूविज्ञान में **निम्नस्खलन** उस प्रक्रिया को कहते हैं जिसमें दो भौगोलिक तख़्तों की संमिलन सीमा पर एक तख़्ता दूसरे के नीचे फिसलकर दबने लगता है, यानि कि उसका दूसरे तख़्ते के नीचे स्खलन होने लगता है। **निम्नस्खलन क्षेत्र** पृथ्वी के वे इलाक़े होते हैं जहाँ यह निम्नस्खलन चल रहा हो। अक्सर इन निम्नस्खलन क्षेत्रों में ज्वालामुखी, पर्वतमालाएँ, या (यदि यह समुद्री क्षेत्र में हो) महासागरीय गर्त (खाईयाँ या ट्रेन्च) बन जाते हैं। निम्नस्खलन की प्रक्रिया की गति चंद सेन्टीमीटर प्रति वर्ष ही होती है। एक तख़्ता दूसरे तख़्ते के नीचे दो से आठ सेमी प्रति वर्ष के औसत दर से खिसकता है। भारतीय उपमहाद्वीप में भारतीय प्लेट के यूरेशियाई प्लेट की संमिलन सीमा पर भारतीय प्लेट के निम्नस्खलन से ही हिमालय व तिब्बत के पठार की उच्चभूमि का निर्माण हुआ है।

इन्हें भी देखें
---------------

* संमिलन सीमा
* प्लेट विवर्तनिकी
* भूरासायनिक चक्र

सन्दर्भ
-------

1. ↑  "Essentials of Physical Geology," Reed Wicander, James S. Monroe; Cengage Learning, 2008, ISBN 9781133008729, *... The Himalayas began forming when India collided with Asia about 40 to 50 million years ago ... As the Indian plate moved northward, a subduction zone formed along the southern margin of Asia where oceanic lithosphere was consumed. Partial melting generated magma, which rose to form a volcanic arc ...*
**डॉ॰ रामचन्द्र दत्तात्रेय रानडे** (३ जुलाई १८८६ - ६ जून १९५७) संस्कृत के विद्वान एवं दर्शनशास्त्री थे।

परिचय
-----

उनका जन्म ३ जुलाई १८८६ को जमखंडी नामक स्थान में हुआ। इनके पिता दत्तात्रेय रानाडे रामदुर्ग छोड़कर जमखंडी में आ बसे थे। रामचन्द्र रानडे १९०३ में डेकन कॉलेज में प्रविष्ट हुए। १९०७ में वे बी. ए. द्वितीय श्रेणीय में पास हुए। फिर प्रो॰ वुडहाऊस के सम्पर्क में आकर वे पारमार्थिक क्षेत्र में दर्शनशास्त्र का अध्ययन करते रहे। सन् १९११ में फर्ग्युसन कॉलेज में अंग्रेजी के ट्यूटर का काम स्वीकार किया। दर्शनशास्त्र लेकर सन् १९१४ में एस. ए. में प्रथम श्रेणी में प्रथम आकर उन्होंने चान्सलर का स्वर्णपदक प्राप्त किया। अब वे तत्वज्ञान के प्राध्यापक के रूप में फर्ग्युसन कॉलेज में नियुक्त हुए। सन् १९२१ में उनका स्वास्थ्य बहुत बिगड़ गया, इसलिए डी. ई. सोसायटी के सांगली कॉलेज में उनकी नियुक्ति हुई। दर्शनशास्त्र विषय में उनकी बड़ी गहरी पैठ थी तथा वे स्वयं भी एक बड़े तत्वज्ञ थे। सन् १९२४ में डी. ई. सोसायटी से उन्होंने त्यागपत्र दे दिया। 'उपनिषदों का तत्वज्ञान' नामक ग्रंथ की रचना का कार्य वे अपने पुणे में स्थित 'अध्यात्म भवन' में करते रहे।

इसी समय उन्होंने अध्यात्म विद्यापीठ की स्थापना की। इसकी परामर्शदात्री समिति में डॉ॰ जयकर, डॉ॰ राधाकृष्णन, डॉ॰ बेलवेलकर, न्यायमूर्ति भवानीशंकर नियोगी आदि थे। भारतीय दर्शन का एक विस्तृत कोशनुमा इतिहास प्रकाशित करने की १६ खण्डों की योजना बनाई गई। इसके तीन खंड प्रकाशित हो चुके हैं, जिनके नाम ये हैं-

(1) A Constructive Survey of Upanishadic Philosophy 1926.
(2) History of Indian Philosophy : Creative Period 1927.
(3) Philosophical and Other Essays, part I. 1956.
उनके अन्य ग्रंथ जो प्रकाशित हुए हें ये हैं-

1. Carlyle's Signs of Times & Characteristics 1916.
2. Mysticism in Maharashtra, 1933.
3. Path way to God in Hindi literature, 1954.
4. परमार्थ सोपान, १९५४।
5. The Conception of Spirtual life in Mahatama Gandhi & Hindu Saints, 1956
तथा **मराठी** में लिखे ग्रंथ-

६. ज्ञानेश्वर वचनामृत
७. संतवचनामृत
८. तुकाराम वचनामृत
९. रामदासवचनामृत
१०. एकनाथ वचनामृत
11. Mysticims in Karnataka,
12. The Bhagvadgita as a philosophy of God realisation,
13. The Vedenta as culmination of Indian Philosophical Thought, (१९२९ में कलकत्ता विश्वविद्यालय में दिए गए बसु-मलिक व्याख्यानमाला के व्याख्यानों के रूप में है)।
इसके सिवा दर्जनों स्फुट लेख और निबन्ध पत्रपत्रिकाओं में दार्शनिक विचारों पर प्रकाशित हुए हैं। १९२२ से १९२७ तक निंवाद में रहकर अनेक दार्शनिक ग्रंथों का उन्होंने निर्माण किया। निंबाद में उन्होंने अध्यात्म विद्यापीठ स्थापित किया था।

१ दिसम्बर, १९२७ को दर्शन विभाग के अध्यक्ष तथा प्रोफेसर के रूप में इलाहाबाद विश्वविद्यालय में नियुक्त हुए। बीस साल तक इस पद को उन्होंने विभूषित किया। बाद में वे वाइसचांसलर भी बने। निवृत्त हो जाने पर २६ अक्टूबर १९४७ में सांगली में अध्यात्म विद्यामंदिर की स्थापना की। ६ जून १९५७ को उनका स्वर्गवास हो गया।

सन्दर्भ
-------

बाहरी कड़ियाँ
-------------
श्री पं.रामदुलारे शर्मा जी का जन्म प्रतापगढ़ ब्लाक संडवा चन्द्रिका के पूरेभीषमशाह गाँव जो कि मकईपुर ग्रामसभा का भाग है | इसी ग्राम सभा के एक सामान्य ब्रह्मण परिवार में हुआ था | इनके पिता जी का नाम श्री बिन्धेश्वरी प्रसाद शर्मा था | शर्मा जी को उनके गाँव के लोग बडके भैया कहकर सम्मान देते थे कोई उनका नाम नहीं लेता था | जो भी जिस प्रकार प्रभावित होता एक नाम रख लेता था, इस तरह से शर्मा जी को लोग गुरूजी, शर्माजी, बप्पा, द्रोणाचार्य, बडके भैया, पहाड़ी, हिन्दी की माई और जादूगर आदि नामों से पुकारते थे | समाज सेवा & कार्य क्षेत्र :- सन् 1943 में ही गाँव के पश्चिम तरफ थोड़ी दूरी पर सई नदी पार करते ही एक गाँव पहाडपुर है, वही के भले मानस पंडित भगवानदीन दूबे जी थे जो उस समय विदेश में रहते थे और काफी पैसे वाले एवं इज्जतदार मानिंद व्यक्ति थे | उन्होंने पहाड़पुर में ही एक विद्यालय और चिकित्सालय का निर्माण शुरू किया और उस निर्माण में आस पड़ोस के गाँव के लोगों से सहायता मांगी गई तो शर्माजी ने आरी-पड़ोस के गाँव से बच्चों के प्रवेश में मदद कराने और हिन्दी पढ़ाने के साथ-साथ व्ययाम-शिक्षक की डिउटी की जिम्मेदारी ली और बड़ी तन्मयता के साथ काम में लग गए | धीरे-धीरे काफिला बना और लोगों ने सहयोग दिया जिसकी वजह से कुछ ही दिनों में विद्यालय का नाम पूरे जनपद में होने लगा | ‘भगवानदीन दूबे इण्टर कालेज पहाड़पुर’ का नाम खेल के क्षेत्र में कई दशकों तक अग्रणी रहा जिसका सम्पूर्ण श्रेय पं.रामदुलारे शर्मा जी को जाता है | शर्मा जी हमेशा कहते थे :- "कर बहियाँ बल आपनी छांड बिरानी आश |" व्ययाम-शिक्षक के रूप में कार्य कुशलता के कारण तथा शिष्यों के प्रति अगाध प्रेम और उनको खेलने के तरीके को बताने की वजह से लोग शर्मा जी को द्रोणाचार्य के नाम से भी पुकारते थे | शर्मा जी एक उम्दा न्यायप्रिय रेफरी भी थे | जब कभी वे काली शेरवानी में रेफरी के रूप में खड़े होते तो गौर वर्ण पर काली शेरवानी अति शोभायमान होती तो लोग प्यार में उन्हें पहाड़ी भी कहते और जब कभी हांकी लेकर हाफ पैंट में मैदान में खेलने उतर जाते तो लोग बिजली   कहते | यह उनके उपनाम थे जो उनको उनके प्रिय लोग अपनी नजरों से देखकर बुलाते थे | शर्मा जी का पूरे डबरे में बहुत सम्मान था | शर्मा जी ने 60 वर्ष तक पहाड़पुर इण्टर कालेज में अपनी सेवा दी तदुपरांत नवंबर 1984 को अध्यापन कार्य से सेवानिवृति हो गए | फिर भी उन्होंने अपने कार्य को गति देते हुए समाज के उत्थान के लिए जेंवार के ही दो विद्यालयों तेतारपुर ग्राम के पंडित शिवबरन पाण्डेय जी का विद्यालय और संकट मोचन माध्यमिक विद्यालय राजापुर रैनिया को क्रमश: चलाने में अपना योगदान प्रदान किया | शर्माजी अपनी कार्य कुशलता के कारण पूरे जनपद में बहुत प्रसिद्ध हुए | शर्मा जी ने समाज के सभी वर्गों की उन्नति के लिए अपना पूरा जीवन अर्पित कर | सभी को शिक्षा के प्रति जागरूक बनाते हुए समाज को एक नई दिशा दी | जनमानस का चहेता यह नायक 86 वर्ष की उम्र में 23 अप्रैल 2001 प्रातः समाज को रोता-बिलखता छोड़ दुनिया को अलविदा कह फिर कही न उठने वाली निद्रा में सो गया | शर्मा जी समाज के ऐसे अध्यापक रूपी दीपक थे जिससे न जाने कितने घरों में रोशनी हो गई है, आज लगभग दो दशक होने वाले हैं फिर भी जनपद प्रतापगढ़ के लोगों के मन में उनकी स्मृति और कार्य जीवित हैं |

सन्दर्भ
-------
एक रासायनिक अभिक्रिया जिसमें अत्यधिक संदीप्ति प्राप्त हुई है
रासायनिक अभिक्रिया के अंतर्गत ऊष्मा के साथ-साथ दीप्ति का निकलना **रासायनिक संदीप्ति** (Chemiluminescence) कहलाता है। इसे रासायनिक उत्पत्ति (origin) का ठंडा प्रकाश भी कह सकते हैं। इसमें सब प्रकार के विकिरण दृश्यमान - अवरक्त तथा पराबैंगनी - संम्मिलित हैं।

रासायनिक संदीप्ति अधिकांश ऑक्सीकरण अभिक्रियाओं में उत्पन्न होती है। अमोनियम डाइक्रोमेट के गरम करने पर यह संदीप्ति देखी जा सकती है। गंधकवाले यौगिकों तथा फॉर्मेल्डिहाइड, एक्रोलीन, ग्लूकोज़ आदि पदार्थो का ऑक्सीकरण करने पर भी यह संदीप्ति उत्पन्न होती है।

रासायनिक संदीप्ति में उत्पन्न प्रकाश उन अणुओं के ऑक्सीकरण के स्थानांतरण के कारण होता है, जो ऑक्सीकृत नहीं होते हैं।

रासायनिक संदीप्ति साधारण प्रकाश अभिक्रियाओं में उत्पन्न होती है। अमोनियम डाइक्रोमेट के गरम करने पर यह संदीप्ति देखी जा सकती है। गंधकवाले यौगिकों तथा फॉर्मेल्डिहाइड, एक्रोलीन, ग्लूकोज़ आदि पदार्थों का ऑक्सीकरण करने पर भी यह संदीप्ति उत्पन्न होती है।

रासायनिक संदीप्ति में उत्पन्न प्रकाया उन अणुओं के ऑक्सीकरण के स्थानांतरण के कारण होता है, जो ऑक्सीकृत नहीं होते हैं।

रासायनिक संदीप्ति साधारण प्रकाश अभिक्रियाओं (photoreaction) की उल्टी होती है। रासायनिक अभिक्रिया के फलस्वरूप प्रकाश अभिक्रिया में तो प्रकाश का अवशोषण होता है, पर रासायनिक संदीप्ति में प्रकाश निकलता है।

अँधे में श्वेत फॉस्फ़ोरस के चमकने का कारण रासायनिक संदीप्ति ही है। सिलोक्लीन (Siloxen) भी इसी के उदाहरण हैं।
राग भैरवी के बारे में-

''''***रे ग ध नि कोमल राखत, मानत मध्यम वादी।***

**प्रात: समय जाति संपूर्ण, सोहत सा संवादी॥''''**

इस राग की उत्पत्ति ठाठ भैरवी से मानी गई है। इसमें रे, ग, ध और नि, कोमल लगते हैं और म को वादी तथा सा को संवादी स्वर माना गया है। गायन समय प्रात:काल है।

**मतभेद-** इस राग में कुछ संगीतज्ञ प सा किंतु अधिकांश म-सा वादी संवादी मानते हैं।

विशेषता-

१.ये एक अत्यंत मधुर राग है और इस कारण इसे सिर्फ़ प्रात: समय ही नहीं बल्कि हर समय गाते बजाते हैं। सभी समारोहों का समापन इसी राग से करने की प्रथा सी बन गयी है।

२.आजकल इस राग में बारहों स्वर प्रयोग किये जाने लगे हैं, भले ही इसके मूल रूप में शुद्ध रे, ग, ध, नि लगाना निषेध माना गया है।

३.इससे मिलता जुलता राग है- बिलासखानी तोड़ी।

आरोह- सा रे॒ ग॒ म प ध॒ नि॒ सां।

अवरोह- सां नि॒ ध॒ प म ग॒ रे॒ सा।

पकड़- म, ग॒ रे॒ ग॒, सा रे॒ सा, ध़॒ नि़॒ सा। (़ = मन्द्र स्वर)

| * दे
* वा
* सं
हिंदुस्तान संगीत पद्धति के प्रमुख राग |
| --- |
| बसंत | बहार | यमन | हिंडोल | काफ़ी | बागेश्वरी | भूपाली । मुल्तानी । भैरवी |

Filmi Songs; Gonj Uthi sahnai; Dil Ka Khina Hai Tut Gaya, Seema; Suno Chhoti Si Gudiya Ki Lambi Kahani, Baiju Bavara; Tu Ganga Ki Mauj Mai Jamna Ka Dhara, Satyam Shivam Sundaram; Title song, And Bhor Bhaye Panghat Pe,
चित्र:C8S4q2OWsAAY7Ex.jpgअमर\_शहीद\_प्रजापति\_रामचन्द्र\_विद्यार्थी
अमर शहीद रामचंद्र विद्यार्थी का जन्म 1 अप्रैल 1929 को उत्तर प्रदेश के जिला देवरिया के नौतन हतियागढ़ गांव में बाबूलाल प्रजापति के घर हुआ था। माता मोतीरानी का पुत्र रामचन्द्र विद्यार्थी सातवीं कक्षा में ही आजादी का दीवाना था। 9 अगस्त 1942 को महात्मा गांधी ने ब्रिटिश हुकूमत के खिलाफ अंग्रेजों भारत छोड़ों आंदोलन का ऐलान किया था। रामचन्द्र विद्यार्थी इस आंदोलन में कूद पडे और उन्होंने 14 अगस्त 1942 को ही देवरिया कचहरी पर तिरंगा फहरा दिया था उसी समय अंग्रेजों ने उनको अपनी गोली का शिकार बना दिया जिसमें वे शहीद हो गए। उन्होंने मात्र 13 वर्ष की उम्र में देश के लिए अपनी जान दे दी। उनके पार्थिव शरीर को नौतन हथियागढ़ के पास छोटी गण्डक के किनारे तिरंगे मे लपेटकर हजारों की संख्या के बीच उनका अंतिम संस्कार किया गया। 1949 मे प्रधानमंत्री नेहरु नौतनहथियागढ़ आये, उनके परिवार वालो से मिले तथा शहीद के प्रतीक के तौर पर उन्होंने एक चांदी की थाली और एक गिलास उनके परिवार के लोगों को सुपुर्द किया। प्रजापति ने देशवासियों में आजादी की अलख जगाने के लिए मात्र 13 वर्ष की उम्र में अपने प्राणों को न्योछावर कर दिया, ऐसा विरला उदाहरण हमें इतिहास में कोई दूसरा नहीं मिलेगा। उन्होंने अपने समाज के उक्त मजबूत अध्याय से अपने बच्चों को अवगत करवाते हुए उनमें भी देश प्रेम की अलख जगाने का आह्वान किया।